מהינדרה

מהינדרה & מהינדרה (באנגלית: Mahindra & Mahindra; בקיצור מהינדרה) היא חברה הודית לייצור כלי רכב, שמרכזה במומבאי. החברה נוסדה בשנת 1945 בשם Mahindra & Mohammed (מהינדרה & מוחמד), ובהמשך שונה שמה ל-Mahindra & Mahindra. החברה היא חלק מקבוצת מהינדרה , ונחשבת לאחת מיצרניות רכבי ה-SUV הגדולות בהודו מבחינת היקף ייצור. חברת הבת שלה היא יצרנית הטרקטורים הגדולה בעולם מבחינת נפח ייצור. בשנת 2018, החברה דורגה במקום ה־17 ברשימת החברות המובילות בהודו על פי Fortune India 500. המתחרים המרכזיים שלה כוללים את מרוטי סוזוקי וטאטא מוטורס. אניש שאה הוא המנכ"ל והדירקטור המנהל הנוכחי של Mahindra & Mahindra. היסטוריה מהינדרה & מהינדרה הוקמה בשם מהינדרה & מוחמד (Mahindra & Mohammed) ב-1945 על ידי האחים ג'אגדיש צ'נדרה מהינדרה, קיילאש צ'נדרה מהינדרה ומאליק ע'ולאם מוחמד, והמושל הכללי של פקיסטן מאליק ע'ולאם מוחמד. בהמשך החברה שינתה את שמה למהינדרה & מהינדרה (Mahindra & Mahindra). בהתחלה, החברה ייצרה מיניוואנים (MUVs) תחת רישיון של ג'יפ ויליס ומותג רכבי השטח ג'יפ בהודו. בהמשך, החברה החלה לייצר גם רכבים מסחריים קלים (LCVs) וטרקטורים חקלאיים. ב-1999, מהינדרה רכשה 100% מהמניות של טרקטורי גוג'ארט (Gujarat Tractors) שאז הייתה בשליטתה של ממשלת גוג'ארט ההודית, ובשנת 2017 מהינדרה שינתה את שמה של החברה ל-"Gromax Agri Equipment Limited". ב-2007, מהינדרה רכשה את יצרנית הטרקטורים החקלאיים ההודית Punjab Tractors Ltd, ובכך מהינדרה הפכה ליצרנית הטרקטורים הגדולה בעולם. ב-2011, מהינדרה רכשה את יצרנית הרכב הדרום קוראינית KG Mobility והפכה אותה לחברה תחת חסותה. ב-2021, היא נכנסה לחובות וחתמה על הסכם עם יצרנית הרכב הסינית BYD Auto. באוקטובר 2014, מהינדרה רכשה 51% מהמניות של יצרנית הקטנועים הצרפתית Peugeot Motocycles. ב-2019, היא רכשה 100% ממניות החברה. בדצמבר 2015, מהינדרה וטק מהינדרה רכשו 76.06% מבונת המכוניות האיטלקית פינינפארינה תמורת 168 מיליון אירו. קישורים חיצוניים אתר האינטרנט הרשמי של מהינדרה (באנגלית) מהינדרה, ברשת החברתית פייסבוק מהינדרה, ברשת החברתית X (טוויטר) מהינדרה, ברשת החברתית אינסטגרם הערות שוליים